Gandia consolida la seua aposta per la instal·lació de plaques solars i l'estalvi energètic
15 novembre 2023

## Gandia consolida la seua aposta per la instal·lació de plaques solars i l'estalvi energètic15 novembre 2023Última actualització: 15 novembre 2023

![](../gestion/img/0fc3b0b80a4d6e86e5adc13a3067fbd2f7a61137def46be3a4e603c1b2e50f01.jpg)  
  

L'**alcalde de Gandia, José Manuel Prieto**; el **regidor delegat d'Urbanisme, Vicent Mascarell**; l'**edil delegada de Medi Ambient, Alicia Izquierdo**; i el **regidor Salvador Gregori, responsable d'Inversions**, han visitat **l'edifici del Tirant i el de l'Urbalab**, on s'ha instal·lat les **plaques fotovoltaiques** anunciades en el seu dia dins de l'estratègia municipal per combatre els efectes del canvi climàtic. El govern municipal iniciarà en pocs dies una nova instal·lació i ultima aquest tipus d'infraestructures en onze immobles més de la ciutat.  
  
Pel que fa a les instal·lacions de la plaça Tirant i l'Urbalab, formen part del **primer Pla Estratègic Energètic i de Reducció d'Emissió de CO₂** i, juntes, aconseguiran **generar més de 161.845 kW/hora a l'any** i **estalviar més de 25.000 € anuals** a la factura elèctrica de l'Ajuntament.  
  
El **pròxim edifici** en sumar-se a aquesta mesura serà el **del Mercat**, que es convertirà en la **instal·lació més gran** dins de la iniciativa i suposarà la generació de **172.496 kW/hora a l'any**, permetent un **estalvi anual d'aproximadament 30.000 €** cada any per a la ciutat. En total aquestes tres instal·lacions reduiran al voltant de 55.000 euros l'any la factura energètica municipal.  
  
Paral·lelament, i tal com ha anunciat l'alcalde després de la visita a les instal·lacions, es publicarà pròximament la licitació d'un nou projecte que implicarà la **instal·lació de plaques solars a onze nous edificis municipals** entre els quals hi ha el CEIP Botànic, CEIP Roís de Corella, CEE Enric Valor, la central de la Policia local, el poliesportiu i els centres socials del Raval i Corea, a més de quatre més del Grau i la platja (CEIP Joan XXIII, Escola Infantil Municipal de les Alqueries, etc.).  
  
Amb una **inversió de 750.000 euros**, el pla convertirà Gandia en una ciutat pionera en la lluita contra el canvi climàtic dins del territori valencià mitjançant la **reducció de 170 tones anuals de CO₂ al llarg** de tota la vida útil de les plaques, que oscil·la **entre els 20 i 25 anys**. Una vegada s'adjudique el projecte, la previsió és que s'execute en un període no superior a cinc mesos.  
  
Aquestes instal·lacions **també beneficiaran 26 edificis públics** més de la localitat, ja que l'energia solar sobrant dels immobles productors es repartirà entre els altres, i la resta es vendrà raó per la qual el consistori espera reduir encara més la factura elèctrica.